
ne plačeš ti

mili moj

ne bih da se petljam

dišem

pašče u meni

zato te molim

zemljotres

bolna ti ležim

i molim te ne naginji se kroz prozor

greh

kako se mi budimo

tražila sam

kažem ti, obesiću se, baby!

kažem ti

vodjenje ljubavi

ljubav

dan d

uzalud me bude

ljubav vrapca i vrabice

prosim...

nedostajanje

šapat jablanu

neobično

hvatanje daha

mogu ali...

gospodjica gitara

previše crvene

ima li

akvamarin akvarel

tišina

ne znam

jesmo li od bolova iz prošlih života sazdani

ne brini

blues baby

jednog od ovih dana

samo polako

na sudu

onog trenutka kad si mi poverovao...

čekanje

„neke su žene pratile vojnike“

ludnica

lični mrak

ako me ne voliš

urokljive oči hristiforove

iza zatvorenih očiju

sećam se

kad kaplju ruže

lako je

slepilo

umorna sam ti, mili moj

uvod u depresiju

usamljenost

predlažem

gledala sam te kao boga

kaži mi

prećutana čežnja

smrt ljubavi

ne čekaj jer neće doći

kraj

čežnja

zbogom

vejka

vražja posla

stena bezimena

samoća

pada sneg

sahrana

ponekad samo

papirni brodovi tonu u san

dogorevam

o, kakva laž!

sve je bila tvoja suptilna prevara

zagrli me

što da se lažemo u pesmi

ne plačeš ti

to samo pada kiša

i ti žuriš kući da ne pokisneš

ne brineš za mene

ti si tako siguran u sebe

tako uveren da imam kišobran

za sve situacije

iza nas ostaju tvoji stražari

ljudi plaćeni da im ništa ne promakne

oni koji će te zvati baš onda

kad ja pomislim da je najlepše

da ćeš možda i pružiti ruku do moje

ne plačeš ti

to za tebe pada kiša

da te pokrije

to za mene pada noć

dovoljno duga da mi srce otkrije

da promrznem

tebi trebaju tajne

i zato ponekad slažeš da zbog mene plačeš

a onda iza ponoći kad utihne sve

kad ja s lica zemlje nestanem

ti skupljaš tudje reči razbacane

da te obgrle lažima

da te učine nekim čovekom 

kog ne poznajem

skupljaš sličice na kojima se šepure

nage uličarke kurve vidjene gospodje

kažeš da lepiš moje oči nebom

a polepio si njihove grehe i pohote

ne plačeš ti

to si kišu prizvao

i zadnji autobus

da te kući netaknutog odvede

to si ti mahnuo vojsci

da sam prošla i da mogu 

na zasluženi odmor bez brige

kum ludacima

brat prosjacima

ljubavnik samo jedne žene

krotitelj zmajeva

onaj koji sabrana dela na trgu spaljuje

skuplja kamenje kojim ga rodbina gadja

da od njih dvore podzidjuje

uzjašeš konja samo kad zla kraljica

u ogledalo pogleda

da svog kerbera u krilo dozove

pa juriš preko sedam mora i sedam gora

da joj ptičje mleko kupuješ

o ne plačeš ti

to se razbijaju talasi o hridi

to sve nas nebo čistim očima vidi

bez suza nam presudjuje

na mesečini sudbu kuje

i opet padne neka kiša

za koju veliš da se od suza tvojih rodila

a po gustoj šumi košute se roje

da broje rogove tvoje

one o koje sam se spotakla

da

skupa je ovo igra

u njoj se lako izgubi čast

zato sam tiho otišla

kad sam shvatila

da ni na tvom pustom ostrvu

nema nas

ne plačeš ti

to samo dobro zvuči na kraju priče

to plačem ja kad niko ne gleda

jer mi sve oči i sad na tvoje liče

nije važna pesma koja će samu sebe utopiti u noć

nije važna nota koja se zaleće i zakucava u srce

nije važno brojati korake i dane koji ništa ne obećavaju

nije važno da li je ostala zapisana reč ili dve

nije važno gde sam se saplela 

kad sam onomad pokušala da odem

nije važno da li će danas ili sutra ili prekosutra 

da se zove kako sam poželela

nije važno da li vidimo ili ne oči jedno drugome

nije važno koliko je hladno na bregu a koliko pored reke

hladno je bez tebe

nije važno što uvek prećutimo ono što bi trebalo da boli

jer odlično znamo da je ono drugo bolnije

nije važno dragi moj ni ovo leto koje će mi pojesti

pojeli su mi toliko toga u životu

mi znamo kako to zvuči kad život zrelu travu sažvaće i ispljune

mi znamo kako je to kad brojimo sunca i mesečine

kad se odbljesak dogodi i poput rikošeta udari u grudi

mi znamo kako jedno drugome tepamo u tišini

mi znamo kako se budimo sami sebe ne podnoseći

kako se davimo u mirisu dimu i zaboravu što ne postoji

nije važno dragi moj što smo jedno drugom 

sve krhotine u rukama držali

nije važno što smo često nad njima plakali

a nikad to nismo priznali

nije važno dragi moj što ću glavu na hladan jastuk

kad oboje znamo da svaki je hladan jer hladno je bez tebe

nije važno 

nije važno što ću pokušati da spavam

važno je da zagrliš me i da znaš da zagrlila sam te

mili moj...

hladno je bez tebe

i jedina nada ukrala je ime moje smrti 

da se šepuri s njim

ne bih da se petljam

putovala sam noću kroz šumu

zamršeno kolo vila i vilenjaka

grohotom se smejalo 

iz vatre iskakalo...

ne bih da se petljam

imam neka posla

tamo gde mesečina dodiruje

živo srce svojim zrakom

tamo gde jedan kamen spava

i otisak dlana ne da se svakom

ja sam u prolazu

ja samo sanjam

jednom će jesen u noć dovesti kiše

ugasiti vatre utvara i vilenjaka

samo će jutro novo srkati otiske kiše

al mene tamo neće biti više

dišem

prazne ruke

prsti jedni druge broje

na dlanu čuvam izmaglice

što se za tebe potajno boje

prazna usta

stisnute usnice

u grudima lepet male ptice

stišćem čvrsto sanak

ime ti kradom pišem

pitam te očima

znaš li

da te opet dišem

iako je sve uzalud

d2d_images/chapter_title_above.png





d2d_images/chapter_title_corner_decoration_left.png





d2d_images/cover.jpg





d2d_images/chapter_title_corner_decoration_right.png





d2d_images/chapter_title_below.png





d2d_images/scene_break.png





